**Bygningskultur Foreningen i Lyngby-Taarbæk**

Kongens Lyngby, den 12. januar 2021

Til Byplanudvalget

På vort fysiske møde med byplanudvalget 6.11.2019 mente byplanudvalget, at der var behov for at man i 2020 igangsatte en samlet, langsigtet løsning for Kongens Lyngby.

På mødet blev også tilkendegivet, at Bygningskulturforeningen ville blive inddraget i dette arbejde.

I dagsorden til Byplanudvalgets møde den 13. januar 2021, pkt. 9 ”Debatskabende aktivitet” nævner forvaltningen i et bilag om Kgs. Lyngby : ”den *igangværende* proces om vision og strategi for Kgs. Lyngby”.

Bygningskultur Foreningen anmoder således om, at processen åbnes så meget, at lokale aktører kan blive inddraget i processen om den langsigtede løsning for Kongens Lyngby. Lokale aktører, herunder Bygningskultur Foreningen, vil kunne støtte processen med viden og erfaringer til gavn for den bedste løsning for det centrale Lyngby.

Med venlig hilsen

Bente Kjøller

Formand